हेम्स, इनोभेटिभ र जेभियर्स च्याम्पियन
 हेम्स, इनोभेटिभ र काठमाडौं जेभियर्सले १२ औं प्याब्सन मध्यक्षेत्रीय बास्केटबल प्रतियोगिताको उपाधि जितेका छन् । बुधबार हेम्स सिनियर ब्वाइज, इनोभेटिभ गर्ल्स र काठमाडौं जेभियर्स जुनियर ब्वाइजमा च्याम्पियन भएका थिए ।
काठमाडौँ —  हेम्स, इनोभेटिभ र काठमाडौं जेभियर्सले १२ औं प्याब्सन मध्यक्षेत्रीय बास्केटबल प्रतियोगिताको उपाधि जितेका छन् । बुधबार हेम्स सिनियर ब्वाइज, इनोभेटिभ गर्ल्स र काठमाडौं जेभियर्स जुनियर ब्वाइजमा च्याम्पियन भएका थिए ।प्याब्सन मध्य क्षेत्रीय समिति काठमाडौंद्वारा आयोजित प्रतियोगिताको सिनियर ब्वाइज फाइनलमा हेम्सले काठमाडौं जेभियर्सलाई ४६–३७ स्कोरले पराजित गर्‍यो । हेम्सका हेमन्त राजवंशीले २६ स्कोर जोडे । सनसाइन तेस्रो भयो ।सिनियर गर्ल्सको फाइनलमा इनोभेटिभले एसियन पब्लिकलाई १२–११ ले हरायो । इनोभेटिभकी रिद्धी घर्तीमगरले ६ स्कोर गरिन् । सिर्जनशील तेस्रो भयो ।जुनियर ब्वाइजको फाइनलमा काठमाडौं जेभियर्सले सनसाइनमाथि ३९–१४ ले हराउँ अनमोल कुसुवारले १७ स्कोर बटुले । चैतन्य संस्कार तेस्रो भयो ।फाइनलका सर्वाधिक स्कोरकर्तात्रय हेमन्त, रिद्धी र अनमोल आ–आफ्नो विधामा मोस्ट भ्यालुएबल प्लेयर घोषित भए । ब्वाइजमा काठमाडौं जेभियर्सका दिनेश गौतम, गर्ल्समा एसियनकी आकृति माझी र जुनियर ब्वाइजमा चैतन्यका एलिश तामाङ सर्वाधिक स्कोरकर्ता भए । विजेतालाई प्याब्सनका केन्द्रीय उपाध्यक्ष गोपाल आचार्य, आयोजक प्याब्सन मध्यक्षेत्रीय समिति काठमाडौंका अध्यक्ष दिनेश पाण्डेलगायतले पुरस्कृत गरे ।